Et typisk eksempel på sentralisering er trykkingen av avisene Rana Blad i Mo i Rana og Helgeland Arbeiderblad i Mosjøen. Tidligere hadde hver avis sitt eget trykkeri. På vinteren kunne veiforbindelsen Mo i Rana – Mosjøen over Korgfjellet være stengt i perioder, slik at ett trykkeri ikke kunne sikre nabobyen stabil avislevering. Ny veitunnel gjennom fjellet endret dette, og i dag produseres begge aviser på rotasjonstrykkeriet i Mosjøen.